**ISTRUZZJONIJIET GĦALL-ĠENITURI U KUSTODJI SENA KATEKETIKA 2023-2024**

**1. Il-Katekiżmu.**

* **Dati.** Il-katekiżmu se jibda nhar it-Tnejn 2 t’Ottubru 2023. Matul is-sena insegwu l-programm skolastiku tal-iskejjel tal-Gvern *(ara ‘Dati Speċjali’ aktar l-isfel).*
* **Klassijiet.** L-ismijiet tal-klassijiet huma l-istess bħal tal-iskejjel, mill-Ewwel Sena (Year 1) sas-Seba’ Sena (Year 7 (li kienet il-Form1)). It-Tieni Sena hi l-klassi tal-Ewwel Tqarbina, is-Seba’ Sena hi l-klassi tal-Griżma tal-Isqof.
* **Il-Jiem u l-Ħinijiet** tal-katekiżmu. Il-klassi tal-Ewwel Sena jkollha nhar ta’ Tnejn biss. Il-klassijiet tat-Tieni Sena sas-Seba’ Sena jkollhom nhar ta’ Tnejn u nhar ta’ Ħamis. Ħin dejjem mill-4:30pm sal-5:15pm. Iċ-ċentru jiftaħ fl-4.15pm sabiex it-tfal ikunu jistgħu jilgħabu ftit flimkien qabel nibdew.
* **Dati Speċjali.** Fi ġranet ta’ vaganzi mill-iskola ma jsirx katekiżmu. Id-dati, il-ħinijiet u l-attivitajiet speċjali jinsabu fil-**Kalendarju tas-Sena Kateketika**.
* **Fiċ-Ċentru, Tfal Biss.** Tfal biss jistgħu jidħlu mill-grada s-sewda ’l ġewwa. Persuni li jġibu lit-tfal jieqfu u jistennew barra. Waqt il-ħin tal-katekiżmu (4.30pm sa 5.15pm) l-grada tkun magħluqa. Għalhekk importanti ukoll il-puntwalità.

**2. Attendenza Assidwa.**

* **Attendenza u Puntwalita.** Nenfasizzaw attendenza regolari, puntwalita’ u mġiba korretta.
* **Attendance Card**. L-attendance card hija card diġitali li jkollhom kull tifel u tifla. Din il-card iġibuha magħhom kull meta jiġu għall-katekiżmu u jiskanjawha għall-attendenza. Biha t-tfal jirreġistraw li ġew u xħin ġew. Din il-card qegħdin nagħtuha b’xejn lil tfal ġodda. Jekk tintilef jew tiġrilha ħsara terġa’ tinxtara €5.
* **Assenteiżmu**. Meta t-tfal ma jkunux se jattendu għall-katekiżmu minħabba mard jew raġunijiet serji oħra, intom obbligati tinfurmawna. Dan tagħmluh billi timlew il-Google Form [Notification of Absence Child Catechesis Programme 2023 - 2024 - Google Forms](https://docs.google.com/forms/d/1WFUOjRfAKaxQJn2hHzj0VKbGApdTcXx8utYrSOZLrDM/edit). F’każ ta’ mard meta jintilfu jumejn ta’ katekiżmu jew aktar nitolbukom biex permezz ta’ email (katekezi.iklin@maltadiocese.org) tibgħatulna ritratt taċ-ċertifikat tat-tabib li ppreżentajtu lill-iskola.
* **Problemi.** F’każ ta’ xi problema jew diffikultà intom mitlubin tikkuntatjaw lill-ko-ordinatriċi fuq 99320194. Min-naħa l-oħra l-katekisti huma fid-dmir li jinfurmaw lill-ko-ordinatur b’irregolaritajiet fl-attendenza, imġiba ħażina jew diffikultajiet oħra li jinqalgħu.
* **Laqgħat tal-Ġenituri.** L-attendenza tagħkom il-ġenituri u l-kustodji għal-laqgħat li jsirulkom tul is-sena hi importanti daqs l-attendenza ta’ uliedkom għall-katekiżmu. Meta jkunu qorbu dawn il-laqgħat u seminars ninfurmawkom u nistennewkom li tattendu dejjem.

**3. Noti oħrajn.**

* **Donazzjonijiet.** Nirringrazzjaw mill-qalb lil dawk li għaddewlna d-donazzjoni tagħhom. Il-parroċċa taħdem bil-kontribuzzjonijiet li tagħtu intom, xejn iżjed. Aktar -il quddiem se nagħtukom l-irċevuta tad-donazzjoni.
* **Stationery u aktar.** Jista’ jagħti l-każ li xi klassijiet jitolbu lit-tfal iġibu magħhom xi stationery għall-eżerċizzji u attivitajiet organizzati fil-klassi.

**4. Attitudni Pożittiva.**

* **lċ-ċentru u l-klassijiet** huma mgħammrin b’apparat awdjoviżiv, għamara addattata, riżorsi tat-tagħlim, *air conditioners* u aktar. Importanti li waqt li wliedkom jużaw u jgawdu minn dan kollu, jibżgħu għalih.
* **Gadgets u oġġetti personali.** Mhux permess għat-tfal li jġibu magħhom u jkollhom fuqhom oġġetti irrelevanti għal-lezzjoni tal-katekiżmu jew l-attività organizzata għalihom. Iċ-Ċentru mhux responsabbli għall-ħsarat jew telf ta’ oġġetti li uliedkom iġibu magħhom.
* **Responsabilità għall-indafa.** Nisħqu mat-tfal li jkunu responsabbli għall-indafa taċ-Ċentru Kollu. L-indafa u r-responsabilità ambjentali huma sinjali ta’ maturità u għaqal fil-persuna.

**5. It-Tagħlim fil-Prattika...**

* **Quddiesa kuljum.** Kuljum fil-knisja ssir quddies fis-6.45 am u fis-6:15pm. Inħeġġukom tattendu.
* **Quddiesa tal-Ħadd.** **Kull nhar ta’ Ħadd fil-11:15am issir quddiesa bil-Liturġija tal-Kelma għat-Tfal**, fejn il-qari tal-quddiesa jkun spjegat lit-tfal b’modi innovattivi u tal-livell tagħhom f’waħda mill-klassijiet tat-tagħlim. Din il-quddiesa tgħin lit-tfal jsiru aktar parti mill-komunità u mill-ħajja nisranija tal-parroċċa.
* **Kull tieni Ħadd tax-xahar** ikun hemm il-**quddies tal-Kummissjoni Tfal**, jibdew minn Novembru.

 Grazzi ħafna.

 *Email:* *katekezi.iklin@maltadiocese.org*

 ***Mobile / Whatsapp: 99320194***